Morganite Ruby Earrings Jewelry
Brand Gem Treasures Gems en Vogue Gold of Distinction JOYA by Judy Crowell NYC II Rugby | Hoërskool Framesby, Afrikaans, Port Elizabeth
Atletiek Gholf Hokkie Krieket Muurbal Netbal Rugby Tennis
As een van die sterkste rugby skole in die Oos-Kaap, het Framesby 'n trotse rugby geskiedenis wat vyftig jaar terug strek. Ons speel teen die top rugby skole in Suid Afrika wat die volgende skole insluit:
Spanne begin al vroeg in die jaar oefen om gereed te wees vir toere na die Kearsney College, Paarl Gymnasium en Paarl Boys High rugby toernooie!
Mnr. Louis Gerber
(1ste span afrigter)
October 04, 2019 | BY M Snetler
Gedurende die September-skoolvakansie het Erik de Lange en Stefan Oosthuizen in ‘n gekombineerde 7’s-rugbyspan deelgeneem aan ‘n Internasionale Skole Toernooi in Mauritius. Die res van die span het uit spelers van Hoërskool Outeniqua en een speler van Oakdale bestaan. Mnr. Scriven en sy broer Liaan (van Outeniqua) was die afrigters. Na twee dae se strawwe kompetisie het die span, “Valcano’s”, die o.19-Nasionale Mauritiusspan in die finaal 5 – 0 geklop.
OP CRAVEN WEEK nuus
July 17, 2019 | BY M Snetler
Verskeie van ons rugbymanne het die afgelope vakansie die provinsie verteenwoordig.
O.15-OP Rhino Week het in Vanderbijlpark plaasgevind. Die volgende Framesbyleerders
het ons verteenwoordig; Juan Baard (kaptein), Xander Minnie, Corné Scheepers, Zack
Serfontein en Jayden Smit. Van die drie wedstryde wat hulle gespeel het, het hulle twee
gewen en een verloor (die finaal).
Stefan du Plessis en mnr Juhan Meyer (spanbestuurder/hulp-afrigter) het ons in die o.16-OP Vyftiental in Frankfurt verteenwoordig. Die span het drie wedstryde gespeel waarvan hulle twee gewen het en een verloor het (die finaal).
Die o.16-OP Grant Khomo Week het in Witrivier plaasgevind. Damian Robberts en Mnr Francois vd Walt het Framesby daar verteenwoordig. Van die drie wedstryde het hulle een gewen en twee verloor. Hulle eindig in 6de plek.
Caden-Wade Finnis (o/kaptein) en Morné Prins was deel van die o.18 OP Akademiespan wat in Bloemfontein gespeel het. Hulle het twee wedstryde gewen en een verloor. Hulle eindig dus in 4de plek.
Die o.18-OP Cravenweekspan het in Bloemfontein gespeel. Mnr Christo Scriven het die leerders vergesel en ook gedien as hulp-afrigter vir die span. Die volgende leerders het in die toernooi deelgeneem; Sebastian Brandt, Ruan Smit, Ruan Claassen, Danie vd Merwe, Jeandré Liebenberg en Brandon Wilkie(kaptein). Die span het drie wedstryde gespeel, twee gewen en een verloor. Hulle eindig in 5de plek. Knap gedaan aan al ons leerders, sowel as ons personeel!
Rugbyspelers wemel in op-spanne
Tot dusver beleef Framesby-rugby ‘n baie goeie seisoen, en is ons baie dankbaar om te berig dat altesaam 16 van ons rugbyspelers opgeneem is in Oostelike Provinsie-spanne wat tydens die vakansie in nasionale toernooie in aksie sal wees. Vyf van ons O/15-spelers is opgeneem in die OP-span wat aan die Rhino-week gaan deelneem. Hulle is Juan Baard, Corné Scheepers, Zack Serfontein, Zander Minnie en Jayden Smit. By die O/16’s is twee spanne gekies, en Corné van der Merwe en Stefan du Plessis is in die O/16-Uitnodigingspan opgeneem wat aan die VKB-toernooi gaan deelneem. Die Grant Khomo-span is die O/16 “Cravenweekspan” en Damian Robberts het hierdie span gehaal.
Ons senior spelers het ook nie op hulle laat wag nie. Caden-Wade Finnis en Morné Prins is beide in die O/18Akademiespan opgeneem. Caden is ook aangewys as onderkaptein. Hierdie span reis saam met die Cravenweekspan na Bloemfontein, waar die Cravenweek sowel as die Akademieweek by Grey Kollege aangebied word. Ons is baie trots op Danie van der Merwe, Ruan Claassen, Jaundré Liebenberg, Brandon Wilkie, Ruan Smith en Sebatian Brandt, wat almal in die Cravenweekspan opgeneem is. Brandon is ook aangewys as kaptein.
Baie geluk, manne! Dis ‘n wonderlike prestasie, en ons glo dat julle nie net die OP nie, maar veral Framesby se naam hoog sal hou by die toernooie. Ons hoop om volgende week ‘n foto van die groep te plaas.
Dis egter nie net ons seuns wat by die spanne betrokke is nie, maar ook drie van ons afrigters. Mnr. Christo Scriven is vanjaar ‘n hulpafrigter by die Cravenweekspan, terwyl mnr. Francois van der Walt die spanbestuurder van die Grant Khomospan is. Mnr. Juhan Meyer is ook aangewys as die bestuurder van die O/16-uitnodigingspan. Baie geluk menere, en baie sterkte met die voorbereidings!
PROVINSIALE SPELERS IN ONDERSKEIE OP-SPANNE
OP o.15 Rhino Week
OP o.16 Grant Khomo
Spanbestuurder: Mnr Francois van der Walt
OP o.16 Uitnodigingspan
Corné vd Merwe
Spanbestuurder/hulp-afrigter : Mnr Juhan Meyer
OP o.18 Akademiespan
Caden-Wade Finnis ( onder-kaptein )
OP o.18 Cravenweekspan
Brandon Wilkie ( Kaptein )
Hulp-afrigter : Mnr Christo Scriven
Wildeklawer Rugbytoernooi uitslae
May 06, 2019 | BY M Snetler
Framesby vs Menlopark
Man of the match: Juandre Liebenberg
Framesby vs Helpmekaar
Man of the match: Ruan Klaassen
Framesby rugby – hier kom ‘n ding.
April 10, 2019 | BY Fanie Marais
Die afgelope Saterdag het Famesby 5 000 toeskouers met skitterende rugby voor ‘n vol stadion getrakteer in sy wedstryd teen Hoërskool Pearson. Met die afskop was dit reeds duidelik dat Framesby groot planne het vir hierdie jaar toe Framesby se Kaptein Christo Grobler die eerste drie binne vyf minute gedruk het. Grobler was ook Framesby se beste speler op die veld en het paaie deur Pearson gehardloop. Hy is goed ondersteun deur sy ander voorspelers met die twee stutte Morne Prince en Ruan Smith aan die voorpunt asook die twee slotte Danie van der Merwe en Ruben du Preez. Voeg die flank Ruan du Preez en agsteman Ruan Klaasen by en al Framesby se voorspelers het hulle goed van hulle taak gekwyt. Framesby se slotte het net een pad geken dit was doellyn toe gewees. Pearson se verdediging het geknak en dikwels het Framesby se slotte Pearson saam gesleep doellyn toe. Alhoewel Pearson reuse voorspelers gehad het in Qwame Limba en Ryan Windvogel het hulle meestal rondom die skrum gehardloop in plaas van betrokke te raak. Pearson se agterspelers het egter puik spel gelewer met TJ Horne op die voorpunt. As sy twee onderskep pogings geslaag het sou Pearson se telling beter gelyk het. Maar dit was oor die algemeen skouspelagtige rugby was die twee spanne opgedis het en Framesby is die span wat vanjaar moeilik gaan geklop word.
Die eindtelling was 53-13 in Framesby se guns gewees.
Ander rugby-uitslae was soos volg gewees.(Framesby het al die wedstyde gewen).:::2de span 43-0,3de span 31-15, 4de span 19-17, o.16B 28-17, o.16A 17-15, o.15B 15-5,o.15A 13-5, o.14B 29-12 en o.14 A 17-12.
June 07, 2018 | BY M Klopper
Hoërskool Framesby spog met 'n totaal van 17 provinsiale rugbyspelers! Baie geluk aan al ons leerders.
U/15 EASTERN PROVINCE RHINO TEAM 2018
- Juandre van Rensburg
- Damian Roberts
- Corne vd Merwe
U/16 Eastern Province Invitational XV 2018:
- LLEWELLYN DU TOIT
- JOHAN VAN BILJON
Mnr F. vd Walt – o.16 XV Spanbestuurder
U/16 Eastern Province Grant Khomo Team 2018:
- RUBEN DU PREEZ
- RUAN CLAASEN
- BRANDON WILKIE (C)
- ETHAN PHILANDER
- JEAN QUENET
- ANDREW NDORO
Mnr C.Scriven – o.16 Grant Khomo assistent-afrigter
U/18 EASTERN PROVINCE ACADEMY TEAM 2018
- Luan Ras
- Andre Gerber
- William Moffatt
- Danie Van der Merwe
U/18 EASTERN PROVINCE CRAVEN WEEK TEAM 2018
- Jeandré Liebenberg (vice-captain)
- Mornay Potgieter